CELEX: 32022R0813
Language: da
Date: 2022-05-20 00:00:00
Title: Kommissionens forordning (EU) 2022/813 af 20. maj 2022 om forbud mod fiskeri efter almindelig tun i farvandene omkring bestemte øgrupper fra ikkeindustrielle fartøjer, der fører portugisisk flag

25.5.2022   
               
               
                  DA
               
               
                  Den Europæiske Unions Tidende
               
               
                  L 146/3
               
            
         KOMMISSIONENS FORORDNING (EU) 2022/813
         af 20. maj 2022
         om forbud mod fiskeri efter almindelig tun i farvandene omkring bestemte øgrupper fra ikkeindustrielle fartøjer, der fører portugisisk flag
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 36, stk. 2, og
         ud fra følgende betragtninger:
         
                     (1)
                  
                  
                     Ved Rådets forordning (EU) 2022/109 (2) er der fastsat kvoter for 2022.
                  
               
                     (2)
                  
                  
                     Ifølge de oplysninger, Kommissionen har modtaget, har fiskeriet efter bestanden af almindelig tun i farvandene omkring bestemte øgrupper fra ikkeindustrielle fartøjer, der fører portugisisk flag eller er registreret i Portugal, nået et sådant omfang, at kvoten for 2022 er opbrugt.
                  
               
                     (3)
                  
                  
                     Derfor er det nødvendigt at forbyde visse former for fiskeri efter denne bestand —
                  
               VEDTAGET DENNE FORORDNING
         
            Artikel 1
            Opbrugt kvote
            Den fiskekvote, der for 2022 er tildelt Portugal for bestanden af almindelig tun i farvandene omkring bestemte øgrupper, jf. bilaget, anses for at være opbrugt fra den dato, der er fastsat i bilaget.
         
         
            Artikel 2
            Forbud
            Fiskeri efter den bestand, der er omhandlet i artikel 1, fra ikkeindustrielle fartøjer, der fører portugisisk flag eller er registreret i Portugal, er forbudt fra den dato, der er fastsat i bilaget. Det er navnlig forbudt at opbevare om bord, flytte, omlade og lande fisk af denne bestand fanget af disse fartøjer efter den pågældende dato.
         
         
            Artikel 3
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
            
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. maj 2022.
            
               
                  På Kommissionens vegne
               
               
                  For formanden
               
               Virginijus SINKEVIČIUS
               
                  Medlem af Kommissionen
               
            
         
         
            (1)  EUT L 343 af 22.12.2009, s. 1.
         
            (2)  Rådets forordning (EU) 2022/109 af 27. januar 2022 om fastsættelse for 2022 af fiskerimuligheder for visse fiskebestande og grupper af fiskebestande gældende i EU-farvande og for EU-fiskerfartøjer i visse andre farvande (EUT L 21 af 31.1.2022, s. 1).
      
      
         
            BILAG
            
                        Nr.
                     
                     
                        02/TQ109
                     
                  
                        Medlemsstat
                     
                     
                        Portugal (ikkeindustrielle fartøjer)
                     
                  
                        Bestand
                     
                     
                        BFT/AVARCH
                     
                  
                        Art
                     
                     
                        Almindelig tun (Thunnus thynnus)
                     
                  
                        Område
                     
                     
                        Bestemte øgrupper i Grækenland (De Joniske Øer), Spanien (De Kanariske Øer) og Portugal (Azorerne og Madeira).
                     
                  
                        Dato for fiskestop
                     
                     
                        3.5.2022